Publication: Magyar Közlöny
Issue: MK-2001-128 (Year: 2001, Number: 128)
Era: 1990-2004
Section: ch) a szövetkezetekről szóló 1992. évi I. törvény hatálybalépéséről és az átmeneti szabályokról szóló törvény
Paragraph Index: 561

(5) A kifizető az adóévet követő január 31-éig köteles olyan igazolást átadni a magánszemély részére, amelyben feltünteti az általa az adóévben a magánszemély javára megállapított, tőzsdei összetett vagy származtatott ügyletből származó jövedelmet és a jövedelem után megállapított adót, valamint — összesítve — a közreműködésével kötött tőzsdei összetett ügyleten és tőzsdei származtatott ügyleten az adóévben elszámolt nyereséget és veszteséget, továbbá a továbbvihető ügyleti veszteségnek azt a részét, amelyet a tőzsdei összetett vagy származtatott ügyletből származó jövedelem megállapításánál nem vett figyelembe. A kifizető az adóéven belül csak olyan igazolást állíthat ki, amelyen feltünteti, hogy az adóbevallás céljára nem alkalmas.

Source: https://magyarkozlony.hu/hivatalos-lapok/1a8131766629c8772fdb9bc456a72f8ff955c3bf/dokumentumok/624a4b0d679d492b4645014b7d1d02c59650b8c7/letoltes